**Centrum právnej pomoci, konzultačné pracovisko Detva**

Mesto Detva v spolupráci s Centrom právnej pomoci v Banskej Bystrici otvára v Detve Konzultačné pracovisko pre všetkých, ktorí v dôsledku zlej finančnej a sociálnej situácie nemôžu využívať komerčné právne služby na ochranu svojich práv a oprávnených záujmov.

**O Centre právnej pomoci (CPP)**

[Centrum právnej pomoci](http://www.centrumpravnejpomoci.sk) vzniklo 1. januára 2006 na základe zákona č. [327/2005](http://www.google.sk/url?sa=t&rct=j&q=&esrc=s&source=web&cd=2&ved=0CCcQFjAB&url=http%3A%2F%2Fwww.zbierka.sk%2Fsk%2Fpredpisy%2F327-2005-z-z.p-8735.pdf&ei=D1O2U9aEBvGv7AaeyoDwAw&usg=AFQjCNEuASFF57RByjWUdFmiRIpFqbHQbA&bvm=bv.70138588,d.ZWU&cad=rja) Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. [455/1991](http://www.google.sk/url?sa=t&rct=j&q=&esrc=s&source=web&cd=2&ved=0CCUQFjAB&url=http%3A%2F%2Fwww.zbierka.sk%2Fsk%2Fpredpisy%2F455-1991-zb.p-1369.pdf&ei=tVO2U9a1LIGv7Abpv4GIBg&usg=AFQjCNEPyHa-L0j4rvtynNsHKU2KHVH6fQ&bvm=bv.70138588,d.ZWU) Zb. o živnostenskom podnikaní (živnostenský zákon) v znení neskorších predpisov v znení zákona č. [8/2005](http://www.google.sk/url?sa=t&rct=j&q=&esrc=s&source=web&cd=4&sqi=2&ved=0CDAQFjAD&url=http%3A%2F%2Fwww.zbierka.sk%2Fsk%2Fpredpisy%2F8-2005-z-z.p-8398.pdf&ei=BFS2U_HfMsiy7Aa814AI&usg=AFQjCNG0FuFo6-45-ta9KUZwM_e904WkGg&bvm=bv.70138588,d.ZWU) Z. z. ako štátna rozpočtová organizácia, ktorá v súlade so zákonom poskytuje právnu pomoc osobám v materiálnej núdzi, pri splnení zákonom stanovených podmienok.

**Čo Konzultačné stredisko CPP ponúka**

Právne poradenstvo a právna pomoc vo forme predbežných konzultácií, pomoc pri mimosúdnych konaniach vrátane sprostredkovania riešenia sporov formou mediácie, spisovanie podaní na súd, zastupovanie v konaní pred súdmi a vykonávanie úkonov s tým súvisiacich a úplné alebo čiastočné uhrádzanie nákladov s tým spojených.

Klient má počas predbežnej konzultácie nárok na poskytnutie základnej právnej rady, ktorá zahŕňa najmä vysvetlenie daného právneho problému, upozornenie na nebezpečenstvo zmeškania lehoty, prípadne pomoc pri vypĺňaní žiadosti o poskytnutie právnej pomoci.

**Poplatok**

4,50 € v trvaní najviac jednej hodiny

**Kedy ?**

Každý štvrtok v čase od 9.00 h do 13.00 h

**Kde ?**

Kultúrne centrum A. Sládkoviča – bábková sála

Obrancov mieru 871/1

962 12 Detva

**Kontakt**

Tel.: 0918 644 615; 048/242 00 26; 048/242 00 28

Mail : info.bb@centrumpravnejpomoci.sk